Ateneu de Sant Just Desvern

Mostra de teatre infantil i juvenil
2026-05-21 - 2026-06-09 | Sala del Cinquantenari, c/ Ateneu, 3, Sant Just Desvern, 08960
La mostra de teatre infantil i juvenil de l’Ateneu de Sant Just és un espai de trobada on infants i joves pugen a l’escenari per compartir el treball fet al llarg del curs. Una oportunitat per veure créixer el talent, la creativitat i la confiança dels participants, a través de propostes teatrals diverses i plenes d’energia. Amb la participació de tallers de l’Ateneu, escoles i instituts del municipi, la mostra esdevé també un punt de connexió entre la comunitat educativa i cultural de Sant Just, remarcant les arts escèniques com a eina d’expressió i aprenentatge.

Taller de teatre musical de l’Ateneu – 7 a 14 anys
Casal de Joves – 12 a 18 anys
AFA Escola Montserrat – Taller de l’Ateneu – primària
AFA Escola Montseny – primària
AFA Escola Canigó – primària
Institut de Sant Just – Taller de l’Ateneu – 1r cicle ESO

És una gran satisfacció presentar la primera edició de la Mostra de Teatre Infantil i Juvenil de Sant Just Desvern, una iniciativa que neix amb la voluntat de créixer i consolidar-se dins el calendari cultural del municipi. Des de l’Ateneu, creiem fermament en el teatre com a eina de formació, expressió i cohesió. Per això ens il·lusiona impulsar aquest projecte conjuntament amb l’Ajuntament, sumant esforços per oferir als infants i joves un espai on desenvolupar el seu talent i la seva creativitat. Aquesta Mostra és, sobretot, una aposta pel futur cultural de la nostra vila. Gràcies a totes les persones, centres i participants que la fan possible.
Miquel Obrador, president de l’Ateneu de Sant Just

L’entrada és gratuïta.
